Italianul Marco Bortolotti (ocupantul locului 99 ATP la dublu) a fost exonerat de Agenţia Internaţională pentru Integritatea Tenisului (ITIA), într-un caz de dopaj care amintește de scandalul în care a fost implicată Simona Halep.
Marco Bortolotti a scăpat de o sancţiune pentru dopaj involuntar
Potrivit EFE, Bortolotti a fost acuzat că a utilizat clostebol, o substanţă interzisă, după un test antidoping efectuat în luna octombrie 2023, cu ocazia turneului challenger de la Lisabona (la care a făcut echipă cu românul Alex Jecan). Jucătorul italian nu avea prescripţie medicală pentru a folosi această substanţă.
Anul acesta, pe 5 februarie, Bortolotti (fost loc 355 ATP la simplu) a acceptat prezenţa clostebolului în organismul său, dar a explicat că nu a fost în mod intenţionat şi a prezentat dovada că rezultatul s-a datorat unei contaminări involutare.
Analizele au fost efectuate într-un laborator din Canada şi s-a stabilit că nivelul de clostebol găsit în proba de urină, pe baza unor criterii ştiinţifice, a confirmat că explicaţia jucătorului era credibilă.
Marco Bortolotti nu va primi astfel nicio sancţiune în acest caz, însă a pierdut punctele şi banii câştigaţi la turneul challenger de la Lisabona, scrie Agerpres.
În cazul Simonei Halep, ITIA a dictat o suspendare de 4 ani pentru două încălcări separate ale Programului Antidoping din Tenis (TADP): prezenţa şi uzul substanţei roxadustat în mostra de urină colectată în urma unui test antidoping efectuat la US Open 2022 (1) și neregularităţile din paşaportul său biologic (2).
ATP Challenger!
— Notícias Esportivas (@Not_Esportivas) September 30, 2023
Parabéns aos duplistas campeões, o italiano Marco Bortolotti (\uD83C\uDDEE\uD83C\uDDF9) e o romeno Alex Jecan (\uD83C\uDDF7\uD83C\uDDF4) que conquistaram o @ATPChallenger de Braga em Portugal.#ATPChallenger #tennis #BragaOpen #fptenis #MarcoBortolotti #AlexandruJecan pic.twitter.com/F4cLWBlrBr
De știut despre cazul de dopaj al Simonei Halep
- Vestea că Simona Halep a fost suspendată provizoriu pentru dopaj a apărut vineri, 21 octombrie 2022.
- Cazul Simonei a fost judecat de către Sport Resolutions, tribunal independent din Londra care gestionează dosarele de dopaj din sportul alb.
- Halep a fost audiată la TAS în perioada 7-9 februarie 2024. Curtea elvețiană a precizat că fosta lideră WTA a cerut ca decizia Agenției Internaționale pentru Integritatea Tenisului (ITIA) să fie anulată şi sancţiunea sa "să fie redusă".
- În data de 5 martie 2024, TAS a anunțat că i-a redus pedeapsa Simonei Halep la 9 luni.
- Simona Halep a revenit pe teren la turneul "WTA 1.000" de la Miami, dar a fost învinsă de Paula Badosa în primul tur, scor 1-6, 6-4, 6-3, pe 19 martie.